Minister van geluk aangestelDie Verenigde Arabiese Emirate (VAE) het departemente van geluk en verdraagsaamheid aangekondig. ŉ Vrou, Ohoud Khalfan, is as die minister van geluk aangewys in die regering wat uit 29 lede bestaan. Lubna al-Qasimi, ook ŉ vrou, is as die minister van verdraagsaamheid aangestel. Sjeik Mohammed bin Rashid al-Maktoum het Woensdag sy nuwe kabinet aangekondig. Hy is die federasie, wat uit sewe state bestaan, se adjunkpresident en eerste minister. Hy is boonop ook heerser van Dubai, ŉ posisie wat hy geërf het.